AlexejDobrolubov/national_council_slovak_2010 huggingface dataset:
6. schôdza NR SR - 13.deň - B. popoludní
Dátum: 2024-01-09
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne, pán podpredsedajúci. By som zareagoval na kolegu, ale faktickou nemôžem zareagovať. Pani Simona, pani poslankyňa, váš príspevok bol presne taký, aký ste vy človek, ostrý. Veľmi presne definoval, kde sú problémy, kde sú problémy pri tomto skrátenom naozaj legislatívnom konaní, a mne sa páči naozaj, že my všetci sme naozaj že tak právom rozhorčení, že čo sa tu naozaj deje, ako to, ako sa to deje, ako sa to rýchlo robí. Ja by som takto nechcel, aby sme ani riešili zákony v zdravotníctve takým skráteným legislatívnym konaním, ktoré sa naozaj majú týkať pacientov, lebo všetko má mať nejakú štátnosť, všetko má mať nejakú odbornú diskusiu a majú sa k tomu vyjadrovať všetci, ktorí sa k tomu majú vyjadrovať, a nič. Tu proste postavíme bager, tlačíme to rad za radom pred sebou a je vám jedno, čo sa vlastne bude diať potom, lebo keby som bol dnes zločinec a pripravujem sa na nejakú drobnú krádež, ktorá bude mať hodnotu do 35-tisíc euro, tak sa musím normálne že usmievať, že, že čo vlastne sa chystá, že dostanem len podmienku. A všetky tie veci, ktoré sa naozaj v tom Trestnom zákone idú meniť tak rýchlo a tak bez odbornej diskusie, budú mať naozaj zlé, zlý dopad na, na krajinu a my máme právo byť rozhorčení. A ja som sklamaný, že nás tu okrem nás opozičných poslancov počúva len pár koaličných poslancov a aj k tomu sa nikto naozaj nevyjadruje, lebo toto je tak závažná téma, ktorá naozaj si zaslúži širokú diskusiu, a my ju nemáme, hej? To, to pre mňa je nepochopiteľné, že, že sa nemáme o tom s kým ani rozprávať a ani sa o tom nikto s nami nebaví. Som prekvapený a sklamaný, že takto naozaj funguje Národná rada.
6. schôdza NR SR - 13.deň - B. popoludní
Dátum: 2024-01-09
Poslanec: Majerský, František (KDH)
Druh vystúpenia: Vystúpenie s faktickou poznámkou

199. Ďakujem pekne, pán podpredseda, za slovo. Kolegyňa, ja mám rád vždy odbornosť a váš príspevok je naozaj, bol veľmi odborný. A ja sa stále, teda keď sa nad tým zamyslím, že prečo to vlastne takto ideme urobiť a prečo sa chceme takýmto spôsobom pripraviť o to, aby sme naozaj na Slovensku vyšetrovali tie najťažšie zločiny tu najväčších kriminálnikov, a nevychádza mi z toho žiadny logický, logická možnosť, len zase niekoho chrániť. Lebo ja si neviem predstaviť v zdravotníctve, že my sa tvárime, že ideme zachraňovať ľudí alebo chceme zachraňovať, ale povedia mi, niekto mi povie, že nemôžeš to robiť rukami a nemôžeš používať pri tom ani lieky, ale zachráň čo najviac ľudí v živote. To sa jednoducho nedá, to sa jednoducho nedá, tak si myslím, že ani spravodlivosť nebudeme vedieť zachrániť, keď tu nebudeme mať nezávislé, nezávislé súdy, nezávislú špeciálnu prokuratúru a takisto aj nezávislý špeciálny súd. A to sú kľúčové veci, lebo naša spoločnosť bez týchto inštitúcií nebude mať dlhú trvácnosť. Ďakujem pekne za váš príspevok.
6. schôdza NR SR - 13.deň - B. popoludní
Dátum: 2024-01-09
Poslanec: Majerský, František (KDH)
Druh vystúpenia: Vystúpenie s faktickou poznámkou

121. Ďakujem pekne, pán podpredseda. Pán poslanec Tankó, vaše čítanie spisu naozaj je presne výstižné na daný región, ktorý, bohužiaľ, takýchto regiónov na Slovensku, kde vládol organizovaný zločin, kde sa ľudia báli ísť večer von v 90. rokoch je naozaj veľmi veľa a vďaka špeciálnej prokuratúre aj kopec týchto ľudí dnes už sedí v base a neohrozuje našu spoločnosť. A my dnes po rokoch, ktoré naozaj špeciálna prokuratúra zatýkala nebezpečných zločincov, ideme dnes zrušiť a spôsobom, aký ste to presne povedali vy, že tým športovým, že ste v ringu, kde ste sa celý život pripravovali na nejaký zápas a zrazu druhý súper zmení pravidlá, zobere všetkých troch rozhodcov, oblečie si alebo si dá na ruky ťažšie rukavice a vy nemáte šancu s ním vyhrať. A takto momentálne dnes vyzerá spravodlivosť na Slovensku a mám strach, že takto to aj presne skončí, že tú spravodlivosť, tá spravodlivosť na Slovensku dostane k. o.
6. schôdza NR SR - 12.deň - B. popoludní
Dátum: 2024-01-08
Poslanec: Majerský, František (KDH)
Druh vystúpenia: Vystúpenie s faktickou poznámkou

197. Ďakujem, pán podpredseda. Pán poslanec, pán emeritný policajný prezident, naozaj tak ako ste doteraz povedali, je mi naozaj, presne viem, ako sa cítite v situácii, keď ste boli pri založení ÚŠP, a čo všetko naozaj za posledné roky ÚŠP vyšetrovala a riešila a naozaj akých nebezpečných zločincov pre krajinu naozaj odsúdili, pripravili, a títo ľudia dnes sú odsúdení na... niektorí aj na doživotné tresty. A ja neviem si reálne predstaviť, že čo bude teraz nasledovať, keď, keď to bude vyšetrovať len prokuratúra, z úst niektorých koaličných poslancov som počul, že veď sme zachránili Špeciálny trestný súd, ale treba otvorene povedať, že na ten Špeciálny trestný súd niekto bude musieť tie podania dávať, a teraz ich nebude mať kto dávať a nebude to mať kto riešiť a toto, naozaj preto si myslím, že, pán minister, zíďme z kratšej cesty a naozaj to dajme normálnym legislatívnym spôsobom najprv na prepracovanie a neriešme to naozaj takýmto skráteným legislatívnym konaním, lebo tu naozaj bude obrovský problém s kriminalitou. Ďakujem.
6. schôdza NR SR - 12.deň - B. popoludní
Dátum: 2024-01-08
Poslanec: Majerský, František (KDH)
Druh vystúpenia: Vystúpenie s faktickou poznámkou

148. Ďakujem pekne, pán predseda. Pani kolegyňa, veľmi, naozaj veľmi oceňujem váš odborný príspevok a zaujala ma tam jedna myšlienka, ktorú ste povedali, že vyhraj voľby, môžeš všetko. Toto na Slovensku kým sa nezmení, tak sa budeme stále potýkať dokolečka, dokolečka, dokolečka, bez odbornej diskusie, lebo ja, si myslím, ja viem, čo je najlepšie, ja som vyhral voľby, ja môžem zmeniť Slovensko. Ale my tu sme 150 zástupcovia celej krajiny, ale my nemeníme Slovensko len pre seba, ale meníme ho pre celú spoločnosť, pre celú našu krajinu a týmito zákonom, skráteným legislatívnym konaním sa absolútne nikam neposúvame, ale sa vraciame naspäť do 90. rokov a myslím si, že veľa zločincov, ktorí teraz tento Trestný zákon skráteným legislatívnym konaním pozerajú, sa veľmi tešia, ako stúpne kriminalita na Slovensku. A toho sa naozaj bojím, tuná naozaj mala prísť poctivá, odborná diskusia všetkých zainteresovaných. A ja takisto hovorím aj za KDH, mali sme si zvolať odborný stôl, kde by boli za každú stranu odborníci na právo, ja nie som odborník na právo, a mali sme sa o tom baviť, lebo naozaj to bude mať veľký vplyv na, na trestné, trestné veci na Slovensku, a toto nie je správna cesta, pán minister. Ďakujem.
6. schôdza NR SR - 10.deň - B. popoludní
Dátum: 2023-12-20
Poslanec: Majerský, František (KDH)
Druh vystúpenia: Vystúpenie s faktickou poznámkou

62. Ďakujem pekne. Pán poslanec Stachura, Peter, ja vždy rád počúvam tvoju, tvoj prejav, lebo ty vieš vždy presne vždy pomenovať tie najväčšie problémy, ktoré sa v zdravotníctve nachádzajú, a ja som rád aj za tvoje porovnania, ktoré robíš, lebo máš skúsenosti s iným štátom v Európskej únii a hneď vedľa nás, náš najbližší sused a vieš, aké tam sú pravidlá, ako to všetko funguje, ako dlho trvá nastaviť niektoré procesy a systém, ale oni majú vždy víziu na niekoľko rokov a to je to, čo hovorím, že nám tu chýba, že my naozaj víziu nemáme a len tak skúšame, že ako by to mohlo asi fungovať, ako by to bolo lepšie a pritom veľa vecí je už vyskúšaných. Či v Českej republike, či v Rakúsku, či inej krajine a my veľa vecí vieme nieže okopírovať, ale preniesť do nášho systému tak, aby to fungovalo. Ale na to treba diskusiu a tá zatiaľ naozaj že chýba. Lebo, ako si sám povedal, že my spravíme, lebo si myslíme, že to je dobré, aj keď to naozaj dobré nie je. A my ako opoziční poslanci veľa možností nemáme, môžeme len upozorňovať, ale, ako som povedal, je to obrovská škoda, že sa nerozprávame tak, ako by sme sa rozprávať mali. Lebo zdravotníctvo by mala byť, ako hovorím, naozaj vážne apolitická téma a mal by to byť záujem naozaj riešiť ju komplexne na niekoľko rokov a nie zase na pol roka, na trištvrte alebo na dva mesiace. Ďakujem ti, Peter, a prajem ti veľa síl, lebo ich budeš potrebovať.
6. schôdza NR SR - 10.deň - B. popoludní
Dátum: 2023-12-20
Poslanec: Majerský, František (KDH)
Druh vystúpenia: Vystúpenie s faktickou poznámkou

56. Ďakujem pekne, pán podpredseda. Ďakujem všetkým kolegom aj z opozície za to, že sa k danej problematike vyjadrili. Problém nášho zdravotníctva je naozaj ten, že nemáme koncepciu. Nemáme ju niekoľko rokov a nerobíme to dobre. Bez ohľadu na to, aké tu boli vlády, vždycky keď prišiel, ja osobne som zažil počas svojej funkcie prezidenta deväť ministrov zdravotníctva a každý mal svoju víziu o tom, ako zdravotníctvo má vyzerať, bol tam rok, deväť mesiacov, alebo rok a dva mesiace, vymenil ľudí, vymenili sa pozície v nemocniciach, v záchrankách a zase prišiel ďalší a ten vymenil ďalších ľudí a tak sa tu menia ľudia, aj keby sme na Slovensku mali 700-tisíc odborníkov na danú problematiku, nie, nemáme ich, sme malá krajina a mali by sme si vážiť tých odborníkov, ktorí v tomto zdravotníctve chcú robiť tú robotu naozaj poctivo, chcú ju robiť pre pacienta, či sú to riaditelia nemocníc, riaditelia záchraniek alebo inštitúcií, ktoré naozaj im ide o vec, nemalo by sa na to pozerať, že kto je pri moci, ale aký to je človek, či je schopný manažér a čo všetko prináša. Lebo bez koncepcie, a to je jedno, aká vláda by to bola, alebo aký minister, nič neurobíme pre pacienta, len ten veľký balvan, ktorý v zdravotníctve máme, len tlačíme pred sebou, tlačíme pred sebou a ľudia nám umierajú a umierajú a umierajú nám úplne zbytočne. A tí ľudia by nám vôbec nemuseli zomierať, keby sme mali koncepčné riešenia a potom to tak aj celé vyzerá. Čiže škoda, že tu nie sú, nie je tu premiér, nie je tu ani pani ministerka Dolinková, ale toto je naozaj premiérska téma a mali by si ju naozaj zobrať za premiérsku tému. Zdravotníctvo nie je biznis, zdravotníctvo je vec, ktorá nám má pomáhať a nás liečiť a... (Prerušenie vystúpenia časomerom.)
6. schôdza NR SR - 9. deň - C. noc
Dátum: 2023-12-20
Poslanec: Majerský, František (KDH)
Druh vystúpenia: Vystúpenie s faktickou poznámkou

46. Ďakujem pekne. Pán minister, ja ďakujem pekne za vaše vystúpenie, ale ja nemôžem súhlasiť s tým, čo ste vraveli o úrade pre dohľad, že sa má vracať to, čo bolo, lebo práve ten zákon, ako sa zmenil pred tými dvoma rokmi, a ja som nebol poslancom Národnej rady, ale súhlasím s tým, ako sa menuje tento, teda šéfka Úradu pre dohľad nad zdravotnou starostlivosťou, lebo ho, za ňu hlasuje parlament. A to je najdôležitejšia vec. Nie, nevymenúvava vláda a nie je vymenovaný na pôde pani ministerky, lebo tým pádom stráca tú nezávislosť, ktorú má mať, a tento úrad mal ostať nezávislý. Ja som počul aj na zdravotníckom výbore aj z úst koaličných poslancov, že sú spokojní s tým ako posledné dva roky pani predsedníčka vedie tento úrad a je to naozaj kľúčová inštitúcia v zdravotníctve a my to teraz ideme skráteným legislatívnym konaním zmeniť tak dôležitý úrad a s týmto naozaj s vami nemôžem súhlasiť, lebo dôvod na to nie je žiadny. A za seba vám hovorím, že keby som bol koaličný poslanec, nikdy by som s tým nesúhlasil, aby sme takýmto skráteným legislatívnym konaním menili takúto dôležitú inštitúciu. Naozaj na to treba odbornú diskusiu a my to tlačíme naozaj rýchlo a podľa mňa úplne zbytočne a v konečnom dôsledku na to doplatia zase a zase len pacienti. Ďakujem.
6. schôdza NR SR - 9. deň - C. noc
Dátum: 2023-12-20
Poslanec: Majerský, František (KDH)
Druh vystúpenia: Vystúpenie s faktickou poznámkou

26. Ďakujem pekne. Pán poslanec Szalay, ja som pozeral aj tú prvú rozpravu. Veľmi kvitujem, že, napriek tomu, že pani predsedníčku neuznávate a myslíte si, že by tam nemala byť, tak úrad by mal podľa vás zostať nezávislý, lebo to je dôležitá inštitúcia a mali by sme si to uvedomiť všetci, že tu nejde o to teraz, že kto má moc a môžme to meniť, tento úrad chráni peniaze nás všetkých, chráni peniaze verejných poistencov a sú to peniaze, ktoré máme len jedne v slovenskom zdravotníctve a ak sa naozaj ten úrad nebude nezávislý, tak naozaj peniaze, ktoré môžu skončiť na rozvoj nášho zdravotníctva, môžu skončiť na nejakých schránkach, ako to bolo v minulosti a na to si naozaj musíme všetci dávať pozor. Viac zdrojov v zdravotníctve mať nebudeme a bude to len horšie. Čiže takéto úrady by sme nemali brať a mali by ostať nezávislé. Ďakujem.
6. schôdza NR SR - 5.deň - B. popoludní
Dátum: 2023-12-13
Poslanec: Majerský, František (KDH)
Druh vystúpenia: Vystúpenie s faktickou poznámkou

377. Ďakujem pekne, pán predseda. Ospravedlňujem sa, som sa zarozprával. By som chcel pokračovať ďalej v rozprave. Pán Grendel, veľmi pekne ste začali, ale treba pochváliť pána Jakaba, lebo myslím si, že to bola jeho zásluha, že tú stránku vytvoril (potlesk) a naozaj klobúk dole (doznievanie potlesku, piskot), ale teraz, ja mám rád vážne veci, ale teraz som sa naozaj pobavil, hej, že čítam stránky, citujem: "Ficove poplatky, dôveryhodné služby. Udelenie kvalifikovaného štatútu 665 euro, tisíc euro. Certifikácia, to je plus 50 % 50,4. Certifikácia 332 na 500 euro, nárast 50,6 %." Hľadal som tu aj zdravotníctvo. Zdravotníctvo tu ale nikde nie je medzi poplatkami, lebo poplatky nemáme schválené, ale sa vyberajú. Tak som si vybral inú tému. A tá je, počkajte chvíľočku, pôdohospodárstvo. Takže začnem. Neviem, či z vás niekto je rybár, ale keby bol, tak vydanie rybárskeho lístka na týždeň k vode, o 50 perc... o 100 % hore na 3 eurá. Dosť dôležité, lebo kapry šli hore, čiže aj teraz budú, budete platiť viacej, keď budete mať týždenný rybársky lístok. Vydanie lístka mesačného, 66,7 %, z 3 eura na 5 euro. Vydanie, rybárska, ročného zo 7 euro na 10 euro, 42,9 %. Vydanie, rybárska, rybárskeho lístka trojročného, 17 euro to stálo doteraz, bude to stáť 25 euro, 47,1 %. Rozhodnutie o uznaní poľovného revíru z 200 na 300 euro, 50 % nárast.
6. schôdza NR SR - 1.deň - B. popoludní
Dátum: 2023-12-06
Poslanec: Majerský, František (KDH)
Druh vystúpenia: Vystúpenie s faktickou poznámkou

167. Ďakujem pekne. Pekný dobrý deň prajem, ja by som nechcel nejako ... (nezrozumiteľne vyslovené, pozn. red.), ale pani ministerka keďže tu je, ona nebola ani si na výbore, tam ide v prvom vo veci, že tento problém je ťahaný už šesť rokov a je to naozaj veľmi dôležitá vec, aby sa spravila, čiže my tento skrátené legislatívne konanie naopak podporujeme, lebo ho treba spraviť. Všetci dobre vieme, že týmto zákonom, keď už bude funkčný, vieme ušetriť veľmi veľa peňazí v zdravotníctve, lebo sa nemusia robiť duplicitné výkony a tak, čiže ja budem rád, keď to nebude zase ďalší odklad o rok, ale že sa to tento rok už podarí zmanažovať. A na zdravotníckom výbore sme mali aj návrh, aby s... lebo je tam problém s ministerstvom vnútra, takže sa bude riešiť aj uznesenie, aby sme zaviazali zdravotnícky výbor, aby ministerstvo vnútra tento nešvár, ktorý momentálne je, vyriešilo. Takže aj vás, pani ministerka, keďže ste neboli na výbore, aby sa to doriešilo, lebo tam je problém s občianskym vydávaním a s týmito vecami, takže ak sa to porieši, tak budem rád, keď na budúci rok už tento problém nebudeme tlačiť pred sebou. Ďakujem.
3.schôdza NR SR - 3.deň - B.popoludní
Dátum: 2023-11-16
Poslanec: Majerský, František (KDH)
Druh vystúpenia: Vystúpenie s faktickou poznámkou

135. Ďakujem pekne, pán predseda, za slovo. Pán poslanec Janckulík, vy ste prototyp poslanca, ktorý dlhé roky bojuje za svoj región a tak by to naozaj malo vyzerať na všetkých frontoch. Veľmi si vážim váš boj za dopravu a za región ako taký, a kvalitná doprava nám môže spôsobiť to, že bude kvalitnejšia a hlavne dostupná zdravotná starostlivosť, lebo na nekvalitnej infraštruktúre nemôže byť dobrá dostupná zdravotná starostlivosť. A to je i výzva, myslím si, že pre celé Slovensko. Ďakujem.
3. schôdza NR SR - 3. deň - A. dopoludnia
Dátum: 2023-11-16
Poslanec: Majerský, František (KDH)
Druh vystúpenia: Vystúpenie s faktickou poznámkou

24. Ďakujem pekne, pán predseda. Pán poslanec Sabo, už dávno som nepočul tak, taký dobrý prejav pri ochrane životného prostredia, ďakujem vám za to. Naozaj v Národnej rade takýto prejav chýbal a je dôležité, aby sme hovorili o ochrane. Vyzdvihujem kolegov aj, aj z koalície, že chcú viesť vecný dialóg, lebo toto je kľúčové. Toto musí byť spoločná téma aj koalície, aj opozície, lebo planétu, životné prostredie máme len jedno, iné nebude a premárnený čas bude poškodzovať, nám už nie, ale naše deti to už budú ťažko potom znášať. Ďakujem. (Potlesk.)
35. schôdza NR SR - 12.deň - A. dopoludnia
Dátum: 2025-06-13
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

97. Ďakujem pekne, Rišo, za tvoje vystúpenie. Áno, je to také klopanie, v tomto prípade určite nie na nebeskú bránu, lebo to, čo tu stvára táto koalícia, tak myslím si, že tej nebeskej bráne ubližujeme. Skorej asi o poschodie nižšie je to taká nejaká brána, do ktorej, ako to povedal vlastne Fico? Keď do pekla, tak na peknom veľkom bielom koni. A ten pekný veľký biely kôň si Fico povedal, že on si ho práveže urobí aj z ľudí, aj z podnikateľov a že žrať tomu koňovi bude dávať vlastne ich dane, ich poplatky, ich odvody a v presnom rozpore s tým, čo sľuboval pred voľbami, a to bolo, to dodnes si pamätám, to bolo posledné vystúpenie vlastne v sobotných dialógoch presne týždeň pred voľbami, Robert Fico ako budúci premiér hovorí, že nikomu nebudeme nič brať z toho, čo ľudia majú . Garantujeme sociálne výhody a status všetkým občanom Slovenskej republiky. Ako teraz keby som to počul. A po voľbách? Armagedon. Absolútne sú mu ukradnutí tí ľudia, ale podľa mňa to je krásny taký dôkaz toho, že on sa spolieha na to, že to, čo vlastne celý pobyt v politike, on verí, že jeho voliči sú hlupáci a že oni na to nedôjdu, že ich vlastne podviedol. No ale v roku 2020 presne títo ľudia, tí jeho vlastní voliči, ktorí prišli na to, že ich podviedol, porovnali si sľuby s realitou, nakoniec mu vyprášili kožuch tak, že opozícia získala ústavnú väčšinu. A myslím si, že k tomu istému smerujeme. Áno, je pekný návrh dať návrh na to, že poďme znížiť daň právnickým osobám alebo teda podnikateľom, ktorí zamestnávajú ľudí, dávajú im prácu, dávajú im mzdu a na základe toho potom aj tie rodiny môžu žiť. Ale oni to nedokážu. Oni dokážu len zdierať ľudí, zdierať podnikateľov, orať im doslova po chrbtoch, vymýšľať kraviny ako transakčnú daň, lynčovať tých ľudí, aby tu platili ešte aj dane z daní, ale aby urobili niečo pre rozvoj Slovenska, to je jedno, oni chcú rozvíjať len svoje vlastné peňaženky.
35. schôdza NR SR - 9.deň - B. popoludní
Dátum: 2025-06-10
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

50. Ďakujem pekne za vaše faktické. V podstate prierez tých faktických bol, že či si teda Fico a spol. vážia život, alebo nevážia. Ja si osobne už, vlastne on si to zapísal do životopisu, pätnásť rokov je premiérom? Tak? Dobre počítam? Dosť dlho, každopádne pätnásť rokov vládne, či už, áno, chvíľku tam bol Pellegrini po vražde Jána a Martiny, jeho skutky hovoria o tom, že si život iných ľudí, z ktorých nemá prospech, absolútne neváži. A aj teraz v prípade Ukrajiny, pre neho sú to ľudia, čo na nich zarobí, kde priamo on urobí biznis. To, že Kaliňák tam dohodí biznis za miliardy eur kamarátovi Strnadovi, dobre, fajn. Ale za to, aby on si tu poštval nejakého Putina, na ktorého sa spolieha, že mu dá azyl po tom, jak tu prehrá voľby na Slovensku? No tak to asi teda nie. Jednoducho tí Ukrajinci mu za to nestoja. Takisto ale mu nestoja, nestáli za to práve tie babičky, ktoré on chodil klamať na tie mítingy MDŽ, kupoval si ich ružičkami a snažil sa ich presvedčiť, že ako on to s nimi dobre myslí. Ale v momente, ako bol Fico sám ohrozený svojimi vlastnými skutkami, spravodlivosťou, ktorá sa pozerala na všetkých, na všetky zločiny bez ohľadu na to, kto je ako mocný, a zrazu on zistil, že on sa môže a jeho blízki vyskytnúť v base za rozkradnutie republiky, a to je 30 miliárd eur, to nie je malý peniaz, tak bol ochotný obetovať v pohode aj svojich vlastných voličov a voličky. Ale podlo klamať starých ľudí počas covidu, navážať ich autobusmi na námestia s vedomím, že vie, že ten covid naozaj existuje, ale hovorí im, že nebojte sa, rúška dole, zvážať ich na preplnené námestia, je dôkaz toho, že on si tých svojich voličov dlhé roky v skutočnosti vôbec-vôbec neváži... (Prerušenie vystúpenia časomerom.)
35. schôdza NR SR - 9.deň - B. popoludní
Dátum: 2025-06-10
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

20. Tiež som chcel, ale kolega predo mnou ma trošku predbehol. Počul som tento príbeh, že istý pán Mažgút, je to poslanec tuším za SMER alebo za HLAS, to už, priznám sa, že medzi tou mafiou nerozlišujem. Ale že sa nechal počuť takýmto spôsobom pred veľvyslankyňou, lebo však je úplne normálne rokovať s vrahmi, lebo však vy rokujete s Nemcami a oni zabíjali počas druhej svetovej vojny, tak my môžeme rokovať v Moskve. Primitívna myšlienka od primitívneho človeka. Nič viac sa na to nedá povedať. Ale keď ste si kládli otázku, že ako je to možné, že oni vlastne ani len nedovolia, aby sa tu o nejakom uznesení rokovalo, no preto, lebo oni si ľudí v skutočnosti nevážia. Oni si život ľudí nevážia. Oni si vážia len život takzvaných "našich" ľudí. Pre nich čokoľvek, aj modré z neba, aj miliónové haciendy., aj postaviť tri a polkilometrovú cestu, to je jedno, že ľudia na Slovensku nemajú mnohí, státisíce ľudí, nemajú normálnu cestu pred svojím domom. Nie, keď je to Bödör, synáčik či synovec toť predsedajúceho Gašpara, obžalovaného zločinca, vtedy urobíte čokoľvek. Rozkradnete peniaze pre farmárov určené, postavíte si miliónové haciendy, postavíte si zo štátnych štátnu cestu a vtedy aj potom áno, idete v čase, kedy celý demokratický svet im hovorí, prosím vás, neblbnite, tak vtedy idú do Moskvy, bozkávať prsteň vrahovi Putinovi, masovému vrahovi Putinovi. Či Gašpar, či Fico, alebo ostatní nímandi. Ale prečo to robia? To je v podstate dobrý znak. Robia to preto, lebo vedia, že po budúcich voľbách za svoje zločiny skončia v base a hľadajú si politický azyl, ako istý pán Asad zo Sýrie. A vedia, že kto im takýto azyl poskytne, tak to je jedine taký ten masový vrah, ktorý žije v Moskve a zabíja nevinných ľudí na Ukrajine.
35. schôdza NR SR - 9.deň - A. dopoludnia
Dátum: 2025-06-10
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

42. Julo, počúval som ťa z poslaneckého klubu a potom som si povedal, že teda toto tvoje vystúpenie si zaslúži faktickú poznámku, tak som sem dobehol. A hlavne potom, keď som videl, že ako sa istý insitný maliar obrazov menom Ladislav Kamenický alias Fantozzi v službách Slovenskej republiky tvári silou-mocou, že ťa nepočúva, ako keby sa ho to nedotýkalo, ale ja tieto typy presne poznám. On je na šrot normálne z toho, čo si mu tu nasúkal faktov, argumentov, a to sú čísla, to nie sú akože veci, ktoré, slová, ktoré povieš a rozplynú sa. To sú všetko fakty, ktoré vychádzajú a úplne najsmiešnejšie a najúsmevnejšie na tom je, z jeho ministerstva financií, lebo práve jeho ministerstvo financií štatistikami o tom, ako hospodári, ho usvedčuje z toho, že to je totálny diletant. Lebo on tu mal tri roky reči o tom, jako on by dokázal hospodáriť, aké čáry-máry on by spravil, čo to ten Matovič, jako to rozhúkava tie verejné financie a pravda dnes sa krásne ukazuje. Za rok a pol účtovník Fantozzi spravil 12 mld. dlhu nového, 12 mld. nového dlhu bez akýchkoľvek kríz. A ja som urobil za tri roky 12 mld. dlhu so šiestimi krízami. Ale zbytočne ho vyzývaš, aby on vystúpil v rozprave. Má naložené, on sa bojí vystúpiť v rozprave, lebo tam by sme naňho dali faktické, on sa bojí tam, kde by on nabral odvahu. A keď sa ti ho podarí vyduriť do toho, aby konečne v rozprave vystúpil, tak bude to historicky prvýkrát. Normálne si to tu odsedím, nech znova tie svoje drísty tu narozpráva, nech tu má ten objekt, na ktorý zvaľoval rozkradnutie verejných financií. On spravil dlh 12 mld. za 1,5 roka bez akejkoľvek krízy, ja som 12 mld. dlh urobil za tri roky so všetkými krízami.